PARE AMB PROBLEMES Beckham confessa que se sent incapaç d'ajudar en la tasca escolar el seu fill de 7 anys Londres. -- El jugador del Reial Madrid David Beckham confessa en declaracions al dominical The Mail on Sunday que se sent incapaç d'ajudar el seu fill gran, Brooklyn, de 7 anys, a fer les feines de l'escola. El futbolista reconeix que quan el nen li va demanar recentment ajuda amb un problema de matemàtiques, va haver de recórrer a la seva dona, Victoria. "És tot tan diferent avui del que a mi em van ensenyar a l'escola", assenyala Beckham per justificar els fets. Brooklyn, que farà set anys al març, està matriculat al Runnymede College, una escola privada de Madrid amb classes que s'ajusten al currículum nacional britànic. Acadèmia de futbol a Londres El capità de la selecció anglesa es refereix a l'entrevista també al seu futur i afirma que s'entregarà en cos i ànima a la direcció d'una acadèmia de futbol per a joves al sud de Londres. "Serà una acadèmia per a nois amb tota mena d'habilitats perquè no s'ha de ser el millor futbolista del món per jugar a aquest joc. Jo no ho era", afirma. El que li interessa, diu, és inculcar als nois l'ètica del treball dur: "És el que necessiten els xavals, i no és aplicable només al futbol, sinó a tot". Beckham diu que confia que gràcies a aquesta acadèmia de futbol, que serà a Greenwich, podrà tornar alguna cosa als altres com a compensació per "tot el que m'han donat a la vida". La David Beckham Academy, la més gran de la seva classe a Europa, ofereix possibilitats úniques d'entrenament a 15.000 nens de tots dos sexes cada any. "La gent em pregunta sempre si vull arribar a mànager o entrenador. I sempre contesto que no. Mai m'ha interessat. L'únic que de veritat m'interessa és el meu projecte d'acadèmia". No volia ser famós "Vull que l'acadèmia sigui per a nois i noies que no destaquin massa en el futbol. No vull que sigui elitista. No es tracta d'això. Em molesta quan als nois els fan sentir que no valen per a alguna cosa. En la meva opinió, el més important és treure el millor d'un mateix", explica. Beckham assenyala "que seria una llàstima que els joves només pensessin en els diners, com si fos l'únic que importa en el futbol". "Si algú m'hagués preguntat als nou anys el que volia ser de gran, sempre hauria dit que futbolista, i mai que volia ser famós", assegura. 
almenys no va de crack per la vida, bé encara no sap ni parlar en castellà i ja porta 4 anys a Madrit 
vess... tu tampoc sas escriure Madrid 
aquesta ''d'' en català no existeix per aixó escric MADRIT que si que existeix. 
amplitud, longitud, magnitud, solitud, quietud.... 
estic parlant de terminacions amb -it (-id), no existeixen que jo sapigué... em sembla que si ho escrivim així és per influència de la metropoli 
Estúpid. (No és un insult cap a tu, és un exemple ) 
 no ho tinc clar la veritat, i menys que s'escrigues així abans de la castellanització (bé entre d'altres coses era un poble de cabres en aquella época). Ps; és que ho trobo com dir London a Londré3s que vingui en numberOne i ens il·lumini. 
Vaja, jo a tant no arribo, però mirant 'insípid' veig que els dos venen del llatí (estupidus i insipidus) o sigui que potser ve directament de la derivació del llatí i no de cap castellanització. estúpid insípid 
però aixó són paraules tecniques no noms de lloc, o que potser diem Huesca? Teruel? london? no ho tinc clar...